2. ลักษณะการประกอบธุรกิจ

(1) ประวัติความเป็นมา การเปลี่ยนแปลงและพัฒนาการที่สำคัญ :

บริษัท แสนสิริ จำกัด (มหาชน) เริ่มประกอบธุรกิจเมื่อปี 2527 โดยประกอบธุรกิจหลัก
ประเภทพัฒนาอสังหาริมทรัพย์ และในปี 2542 บริษัทได้ก้าวสู่การเปลี่ยนแปลงครั้งสำคัญ โดยมี
ผู้ร่วมทุนจากต่างประเทศ คือ สตาร์วูด ไทยแลนด์ คอร์เปอเรชั่น (“สตาร์วูด”) (กลุ่มสตาร์วูด
แคปปิตอล กรุ๊ป แอล. แอล. ซี.)
ซึ่งเป็นกลุ่มบริษัทผู้ประกอบธุรกิจเดียวกันนี้ที่ประสบความสำเร็จอย่างสูงในประเทศสหรัฐอเมริกา
ได้เข้าทำสัญญาจองซื้อหุ้นกับบริษัท โดยมีสาระสำคัญคือ สตาร์วูดมีสิทธิที่จะจองซื้อหุ้น
และ/หรือกำหนดชื่อบุคคลอื่นซึ่งเกี่ยวข้องกับสตาร์วูด แคปปิตอล กรุ๊ป แอล. แอล. ซี.
ให้จองซื้อหุ้นในบริษัทจนถึงร้อยละ 51 ของจำนวนหุ้นทั้งหมดที่ออกแล้วของบริษัทได้จนถึงวันที่ 31
ธันวาคม 2545 ปัจจุบัน สตาร์วูด แคปปิตอล กรุ๊ป แอล. แอล. ซี.
และบุคคลที่เกี่ยวข้องถือหุ้นอยู่ในบริษัททั้งสิ้นจำนวน 17,460,000 หุ้น หรือคิดเป็นร้อยละ 6.24
ของทุนชำระแล้วของบริษัท นอกจากนี้
บริษัทยังมีการขยายการประกอบธุรกิจไปยังธุรกิจด้านงานบริหารอาคาร
บริหารทรัพย์สินและการขายในนามบริษัท แสนสิริ พร็อพเพอร์ตี้ พลัส จำกัด
ซึ่งเป็นบริษัทย่อยของบริษัท ในปี 2541

นอกจากนี้ บริษัทยังได้ร่วมทุนกับบริษัท พอยท์ เอเชีย ดอท คอม (ประเทศไทย) จำกัด จัดตั้ง
บริษัท พอยท์ เอเชีย แอ็คเซ็ส จำกัด เพื่อให้บริการทางด้านอินเตอร์เนตความเร็วสูง เพื่ออำนวย
ความสะดวกแก่ผู้ที่พักอาศัยในอาคารสูง ประเภทคอนโดมิเนียม อพาร์ตเมนต์ และโรงแรม
และเพื่อให้ การดำเนินธุรกิจครอบคลุมมากยิ่งขึ้น บริษัทจึงได้จัดตั้ง บริษัท แสนสิริ โฮม เน็ทเวิร์ค
จำกัด เพื่อดำเนิน
ธุรกิจให้บริการข้อมูลข่าวสารและการซื้อขายเกี่ยวกับธุรกิจอสังหาริมทรัพย์แบบครบวงจร ในปี 2543

(2) ภาพรวมการประกอบธุรกิจของบริษัท บริษัทย่อย และบริษัทร่วม :

 บริษัทมีการประกอบธุรกิจในกลุ่มธุรกิจ 4 กลุ่ม คือ กลุ่มธุรกิจพัฒนาอสังหาริมทรัพย์ กลุ่มธุรกิจบริหารและจัดการโครงการอสังหาริมทรัพย์, กลุ่มธุรกิจให้บริการในเชิงพาณิชย์โดยใช้สื่อ อินเตอร์เนต และธุรกิจการลงทุนอื่น โดยมีการแบ่ง การดำเนินงานของบริษัทในกลุ่ม ดังนี้

[]หมายเหตุ * บริษัทได้จำหน่ายเงินลงทุนในส่วนที่บริษัทถืออยู่ทั้งหมดในบริษัท พอยท์ เอเชีย
แอ็คเซ็ส จำกัด ให้แก่บริษัท พอยท์ เอเชีย

ดอท คอม (ประเทศไทย) จำกัด เมื่อวันที่ 1 มีนาคม 2545

  นโยบายการแบ่งการดำเนินงานของบริษัทในกลุ่ม :

ในส่วนที่เป็นโครงการพัฒนาอสังหาริมทรัพย์ บริษัทมีนโยบายในการบริหารแบบ รวมกลุ่ม
โดยใช้บริษัท แสนสิริ จำกัด (มหาชน) เป็นบริษัทหลักในการดำเนินการพัฒนาโครงการ ซึ่ง
แตกต่างจากในอดีตที่มีการจัดตั้งบริษัทย่อยขึ้นมาเพื่อพัฒนาแต่ละโครงการ ดังจะเห็นได้ว่าในปัจจุบัน
บริษัทย่อยต่าง ๆ ของบริษัทก็ไม่ได้มีกิจกรรมในการพัฒนาดำเนินการใด ๆ เลย แต่อย่างไรก็ตาม
ถ้า เป็นโครงการพัฒนาที่ต้องมีการร่วมทุนกับบุคคลที่สาม ก็อาจจำเป็นต้องมีการตั้งบริษัทร่วมทุนขึ้นมา
ใหม่ตามสัดส่วนของผู้ถือหุ้นที่บริษัทได้ตกลงกับบุคคลที่สาม

สำหรับบริษัท แสนสิริ พร๊อพเพอร์ตี้ พลัส จำกัด ซึ่งบริษัทถือหุ้นอยู่ร้อยละ 100 เป็น
บริษัทที่เน้นเกี่ยวกับธุรกิจการให้บริการเกี่ยวกับอสังหาริมทรัพย์ เช่น การบริหารอาคาร การบริหาร
ทรัพย์สิน และการบริหารงานขาย การดำเนินงานในส่วนนี้จะค่อนข้างเป็นเอกเทศ
มีอำนาจการบริหาร โดยตรง ไม่ได้ขึ้นตรงต่อบริษัทแม่ ทั้งนี้เพื่อความคล่องตัวในการทำธุรกิจ
และการแข่งขัน ซึ่งบริษัท แสนสิริ พร็อพเพอร์ตี้ พลัส จำกัด
ไม่เพียงแต่บริหารโครงการของบริษัทเท่านั้น แต่ยังให้บริการกับ เจ้าของโครงการอื่น ๆ ด้วย

ในส่วนของบริษัทที่บริษัทเข้าไปร่วมทุนนั้น การบริหารงานของบริษัทร่วมทุนเหล่านี้
จะเป็นอำนาจของกรรมการผู้จัดการของแต่ละบริษัทโดยบริษัทจะเข้าร่วมประชุมในฐานะของกรรมการ

บริษัท (Board of Director) เท่านั้น

(3) โครงสร้างรายได้ :

โครงสร้างรายได้จำแนกตามกลุ่มธุรกิจในระยะ 3 ปี ย้อนหลังรวมงวดปัจจุบันได้ ดังต่อไปนี้

[TABLE]

(4) เป้าหมายการดำเนินธุรกิจ (goal) :

จากสภาวะตลาดในปัจจุบัน และแนวโน้มของตลาดในอนาคต บริษัทได้กำหนด
นโยบายและเป้าหมายเพื่อดำเนินธุรกิจ โดยจะยังคงมุ่งเน้นในการพัฒนาโครงการเพื่อที่อยู่อาศัยเป็น
หลัก อันได้แก่ โครงการบ้านจัดสรร โครงการอพาร์ตเมนต์ในเขตกลางเมืองกรุงเทพมหานคร และ
โครงการคอนโดมิเนียมในเขตใจกลางเมืองเป็นหลัก ซึ่งตลาดที่อยู่อาศัยทั้งสามประเภทดังกล่าวมี
แนวโน้มที่ดีขึ้นเป็นลำดับ และเป็นตลาดที่บริษัทมีความเชี่ยวชาญและมีประสบการณ์ รวมทั้งมี
ชื่อเสียงในแง่ผู้ประกอบการที่มีคุณภาพและน่าเชื่อถือ นอกจากนี้ บริษัทจะยังคงขยายธุรกิจบริการ อัน
ได้แก่ การบริหารอาคาร และการบริหารการขาย ซึ่งดำเนินธุรกิจโดยบริษัท แสนสิริ พร็อพเพอร์ตี้
พลัส จำกัด อันเป็นบริษัทย่อยซึ่งบริษัท แสนสิริ จำกัด (มหาชน) ถือหุ้นอยู่ร้อยละ 100 นอกจากนี้
ยังมีงานบริการด้านที่ปรึกษาเกี่ยวกับธุรกิจอสังหาริมทรัพย์ให้แก่ผู้ประกอบการรายย่อย
หน่วยงานราชการ หรือสถาบันการเงิน ซึ่งบริษัทมีหน่วยงานที่ทำการวิจัย
และการเก็บข้อมูลทางตลาด อสังหาริมทรัพย์ในแทบทุกด้าน
ซึ่งจะเป็นประโยชน์ต่อการดำเนินธุรกิจของบริษัทเอง และในแง่การ
เป็นที่ปรึกษาทางด้านธุรกิจอสังหาริมทรัพย์